‘હા, હા, યાદ આવ્યું. આપણા એ પ્રોફેસર મિત્રની પત્ની તો બિચારી લજવાઈને મરી રહી હતી. પરંતુ એ લોકોના ટેલિફોનની એક ખાસિયત આપણી જાણમાં આવી ગયેલી. એ લોકો વાતો કરતાં એમાં એમની આસપાસના કેટલાક અવાજો પણ સામેલ થઈ જતા. કોઈ જાણે કોઈકને પોલીસ કારવાઈ વિશે પૂછતું હોય. કોઈ જાણે તાજા બજારભાવ પૂછતું હોય. સમજાઈ ગયેલ્ં કે કોઈક અખબારી કચેરીમાંથી ફોન આવતા હતા. પછી તો એ લોકોને શહેરના એક જાણીતા સ્થળે પ્રોફેસર પત્નીને મળવાનું ગોઠવીને, આપણે છુપાઈ રહેલા. એ પછી એ પેલાં મહિલાને મળવા બની-ઠનીને આવેલા ત્યારે એની ખૂબ ધોલાઈ કરેલી! મને બરાબર યાદ છે.’